સારાંશ માટે દસ્તાવેજ: ઇઝરાયલ અને પેલેસ્ટાઇન સમર્થકો વચ્ચે વર્ષોથી ક્ષેત્રીય વિવાદને લઈને તણાવપૂર્ણ પરિસ્થિતિ છે

ઉતાવળમાં બોલાવાયેલી રહેલી પ્રેસ બ્રીફિંગમાં ઇઝરાયલના વરિષ્ઠ સૈનિક અધિકારી પોતાની સૈન્યકાર્યવાહીના હેતુ અને ટાઇમલાઇન અંગે જણાવ્યું હતું અને એ કહ્યું હતું કે તેમનું અભિયાન 'હજુ પણ કેટલાક સમય સુધી ચાલુ રહી શકે' છે.

પહેલાં કેટલાક આંકડાઓ પર નજર કરીએ. ઇઝરાયલે કહ્યું કે તેણે પહેલા અઠવાડિયાની કાર્યવાહીમાં 820 અલગઅલગ ઠેકાણાંને નિશાન બનાવ્યાં છે. કેટલાંક ઠેકાણાં પર એકથી વધુ વાર હુમલા કર્યા છે.

તેની તુલના ગત વર્ષના આંકડાઓ સાથે કરીએ તો ખબર પડે કે ગત અઠવાડિયે આપણે હિંસાનું જે પ્રચંડ રૂપ જોયું એ એક લાંબી લડાઈનો હિસ્સો છે. ઇઝરાયલે ગત વર્ષે ગાઝા પટ્ટીમાં 180 ઠેકાણાં પર હુમલા કર્યા હતા.

તેના જવાબમાં હમાસ અને ઇસ્લામિક જેહાદના ચરમપંથીઓએ ઇઝરાયલ પર 3150થી પણ વધુ રૉકેટ છોડ્યાં, જ્યારે સહેજ પાછું વળીએ જોઈએ તો વર્ષ 2019માં 2045 રૉકેટ છોડ્યાં હતાં.

હમાસની 'મેટ્રો'

હમાસ અને પેલેસ્ટાઇનના સમર્થકો પર ઇઝરાયલે કડક હાથે કામ લેવાની ચીમકી ઉચ્ચારી છે

ઇઝરાયલના સૈનિક અભિયાન 'ગાર્ડિયન ઑફ ધ વૉલ્સ'ની શરૂઆત હમાસની સુરંગો પરના હુમલાથી થઈ. આ સુરંગો ઇઝરાયલની સીમા પર લાગેલી દીવાલ પાસે હતી.

તેનાથી કેટલાક મીટર દૂરના ઘેરાવમાં ઇઝરાયલી લોકોનાં ઘર છે અને ઇઝરાયલની દલીલ છે કે ત્યાં રહેલા લોકોની સુરક્ષા તેમની પ્રાથમિકતા છે.

તેના પછી વારો આવે છે એ બાબતોનો જે મિસાઇલ સાથે જોડાયેલી છે.

તેમાં લૉન્ચર્સ છે, મૅન્યુફૅક્ચરિંગ સેન્ટરો છે અને પછી હમાસના આખા સૈનિક ઢાંચા પર ચોતરફ હુમલાની રણનીતિ અપનાવવામાં આવે છે.

તેમાં એ સુરંગ પણ સામેલ છે, જેને ઇઝરાયલી ફોજ 'મેટ્રો' કહે છે.

ઇઝરાયલ ડિફેન્સ ફોર્સિસ

પેલેસ્ટાઇન સમર્થનવાળા અને ગાઝાના ઘણા વિસ્તારોમાં ઇઝરાયલનો ભારે બૉંબમારો

ગુરુવાર રાતે જ્યારે ઇઝરાયલે જોરદાર બૉમ્બમારાની શરૂઆત કરી તો સામાન્ય લોકો જમીન પરના હુમલાથી ડરીને ભાગવા લાગ્યા.

ઇઝરાયલી અધિકારી આ કાર્યવાહીને પોતાના અભિયાનનું મહત્ત્વનું કેન્દ્રબિંદુ ગણાવે છે.

એ સાથે જ પેલેન્સ્ટાઈની લોકોનાં મોતનો આંકડો પણ અચાનક વધી જાય છે.

પણ મૃતકો કોણ છે એ અંગે અલગઅલગ મત છે અને એ બાબત એના પર નિર્ભર કરે છે કે કહેનારા કોણ છે.

ઇઝરાયલ ડિફેન્સ ફોર્સિસના પ્રવક્તા જોનાથન કૉનરિક્સનું કહેવું છે કે માર્યા ગયેલા 200 પેલેન્સ્ટાઈની લોકોમાંથી કમસે કમ 130 લડાકુ હતા. તેઓ આ અનુમાનને સૌથી ઓછું ગણાવે...\nદસ્તાવેજની સમાન ભાષામાં સારાંશ:
ગાઝા પટ્ટીમાં મરી રહેલા લોકોની વધતી સંખ્યાને લઈને આંતરરાષ્ટ્રીય સમૂહની નારાજગી વચ્ચે ઇઝરાયલ પોતાની સૈનિક કાર્યવાહી વાજબી ઠરાવવાની સતત કોશિશ કરી રહ્યું છે.